Emma Oosterwegel
Emma Oosterwegel (sündinud 29. juunil 1998 Deventeris) on Hollandi seitsmevõistleja. Ta sai 2019. aasta maailmameistrivõistlustel Dohas isikliku rekordiga 6250 punkti 7. koha. 2021. aastal toimunud suveolümpiamängudel Tokyos võitis Oosterwegel pronksmedali isikliku rekordiga 6590 punkti. 2022. aasta maailmameistrivõistlustel Eugene'is oli ta 6440 punktiga seitsmes. Euroopa meistrivõistlustel Münchenis katkestas ta seitsmevõistluse tõkkejooksu järel.